- Hindi News
- National
- तांबा लूट गिरोह के सरगना सहित 3 गिरफ्तार, 5 ट्रकों से 15 करोड़ का कॉपर लूटना कबूला
तांबा लूट गिरोह के सरगना सहित 3 गिरफ्तार, 5 ट्रकों से 15 करोड़ का कॉपर लूटना कबूला
नागौर के खींवसर के पास जिस गाड़ी को छोड़ लुटेरे भागे थे, वह अलवर के नीमराणा से लूटी थी
भास्करसंवाददाता | पाली
करोड़ोंरुपए कीमत से भरे कॉपर (तांबा) के ट्रक लूटने वाले गिरोह का सरगना असलम अपने दो साथियों के साथ आखिरकार पाली पुलिस की गिरफ्त में गया। यूपी के विशंभरा का रहने वाला असलम अपने दोस्त हारून की मदद से पाली शहर से एक, सुमेरपुर इलाके में दो ट्रक लूटे थे, जबकि उसके गिरोह ने चित्तौडग़ढ़ के भदेसर गुजरात के गोधरा इलाके में हाईवे से एक-एक ट्रक लूटा था। पांचों जगह से लूटे गए ट्रकों में करीब 15 करोड़ रुपए से ज्यादा का कॉपर भरा हुआ था, जिनमें से सुमेरपुर से लूटा ट्रक नागौर के खींवसर इलाके में पकड़ा गया था। गिरोह का सरगना असलम कुख्यात हार्डकोर अपराधी है, जिसकी यूपी हरियाणा पुलिस को भी तलाश है, जो पहली बार पुलिस के हाथ लगा है।
एसपी दीपक भार्गव ने बताया कि पाली से कोतवाल देरावरसिंह सोढ़ा के नेतृत्व में कोतवाली के एएसआई तेजूसिंह, कांस्टेबल हरकेषमान तथा रामनिवास विश्नोई की टीम कंप्यूटर शाखा के कांस्टेबल ओमप्रकाश सीरवी की मदद से लुटेरों के पीछे रविवार से लगी हुई थी। इस टीम ने झुंझनू के खेतड़ी से गिरोह के सरगना असलम उसके साथी मुबारक को गिरफ्तार किया, जबकि उसके एक अन्य सहयोगी जुबेर को हरियाणा के रेवाड़ी से पकड़ कर बुधवार को सुमेरपुर लाया। रिमांड के दौरान आरोपियों से एक और सरगना हारून अन्य आरोपियों के बारे में पूछताछ की जाएगी। साथ ही पाली सुमेरपुर से लूटे तीनों ट्रक में भरा तांबा बरामदगी के प्रयास किए जाएंगे। पाली पुलिस ने चित्तौडग़ढ़ गोधरा पुलिस को भी लुटेरों के बारे में सूचना दी है, जो जल्द ही आरोपियों से पूछताछ करने पाली सुमेरपुर आएगी।
गिरोह के 2 आरोपी खींवसर पुलिस की कस्टडी में
गतरविवार सुबह 33 टन तांबे से भरा ट्रक सुमेरपुर होते हुए भिवाड़ी की ओर जा रहा था। सुमेरपुर के पास बदमाशों ने घेराबंदी कर करीब ढाई करोड़ रुपए कीमत का तांबे का ट्रक लूट लिया, जिसकी सूचना पर पाली एसपी दीपक भार्गव ने प्रदेश भर में नाकाबंदी कराई। नागौर जिले में खींवसर पुलिस ने नाकाबंदी के दौरान ट्रक को रोकने का प्रयास किया तो लुटेरों ने पुलिस दल पर ट्रक को चढ़ाने का प्रयास करते हुए उसे भगाकर फरार हो गए। उस ट्रक के आगे कार में उनके साथी एस्कोर्टिंग करते हुए चल रहे थे। इस पर खींवसर पुलिस ने पीछा कर ट्रक को पकड़ नई मेवात, भरतपुर निवासी नसीम विशंभरा, मथुरा निवासी अरशद को गिरफ्तार कर लिया। उन दोनों आरोपियों को कोर्ट के आदेश पर 7 दिन के रिमांड पर रखा है, जिन्हें पाली लाया जाएगा।
कार भी लूट की निकली, दूसरा सरगना फरार
खींवसरपुलिस की नाकाबंदी तोड़ एस्कोर्टिंग करते हुए बदमाश जिस कार में भागे थे वह कार अलवर के नीमराणा से लूटी गई थी, जिसका मुकदमा भी वहां दर्ज है। पुलिस को पूछताछ में पता चला है कि विशंभरा उत्तरप्रदेश के रहने वाले हारून तथा असलम मेव गैंग के सरगना हैं, जिन्होंने अब तक कई प्रांतों में लूट की वारदात की है। घटना के दौरान उक्त दोनों आरोपी भी अन्य लोगों के साथ कार में चलते हुए एस्कोर्टिंग कर रहे थे। इनमें से असलम मेव तो साथी मुबारक के साथ खेतड़ी के पास पाली पुलिस की गिरफ्त में गया, जबकि दूसरा सरगना हारून फरार हो गया। गिरोह में एक दर्जन से अधिक आरोपी है, जिनमें से बाकी के बारे में पूछताछ की जा रही है।
सुमेरपुर. पुलिस गिरफ्त में ट्रक लूट के आरोपी।
tgl_Latn sot_Latn bho_Deva bho_Deva hin_Deva bho_Deva hin_Deva hin_Deva bho_Deva hin_Deva bho_Deva hin_Deva bho_Deva